Pozdravljeni!

Danes si boste ogledali spletno gledališko predstavo SNG Nova Gorica z naslovom Skrivni dnevnik Jadrana Krta.

Predstava je **nastala po knjigi** z istim naslovom angleške pisateljice Sue Townsend. Napisala jo je leta 1982. Knjiga je postala velika uspešnica in bila v enem letu prodana v več kot milijon izvodih. Kasneje je napisala še več nadaljevanj: Rastoče težave Jadrna Krta, Resnične izpovedi Jadrana Krta, Jadran Krt pije kapučino in druge.

**Glavni junak je Jadran Krt**, star 13 let, rahlo nesrečen in z nizko samopodobo, prepričan, da ga nihče ne razume, ker je intelektualec (hmm, kaj pomeni ta beseda?).

Ima težave, kamor koli se obrne – na obrazu svež mozolj, doma se prepirata starša, v šoli ga ne marajo vrstniki in njegova ljubezen do Pandore ni uslišana.

Da ne razkrijemo prav vsega – vabljeni k ogledu predstave!

[**https://www.sng-ng.si/repertoar/arhiv/predstave/2005071212104030/**](https://www.sng-ng.si/repertoar/arhiv/predstave/2005071212104030/)

Po predstavi v zvezek za književnost napišite oceno predstave. Vanjo vključite, kakšni se vam zdijo liki, ali je njihova igra prepričljiva, kako vidite Jadranov odnos do sošolcev, starejših, staršev, kakšno se vam zdi besedišče - se vam zdi primerno za gledališče, opis scene ipd.

Učiteljice slovenščine